и печалбата на Prysmian Energia Cables y Sistemas de Argentina SA. ПОАР, изразени като процент от себестойността на продадените стоки (СПС) и приложени към незасегнатите от нарушения производствени разходи, възлизащи на 15 %. Печалбата, изразена като процент от СПС и приложена към незасегнатите от нарушения производствени разходи, беше в размер на 10,6 %.
 (363)
 Въз основа на това Комисията формира нормалната стойност по вид на продукта на базата на цена франко завода в съответствие с член 2, параграф 6а, буква а) от основния регламент.
 3.5. Експортна цена
 (364)
 Включената в извадката група от производители износители е изнасяла за Съюза или директно за независими клиенти, или чрез свързани дружества, действащи като агенти, търговци или вносители.
 (365)
 Експортната цена за продажбите директно за независими клиенти в Съюза и чрез свързани търговски дружества беше действително платената или подлежащата на плащане цена за разглеждания продукт при продажба за износ за Съюза в съответствие с член 2, параграф 8 от основния регламент.
 (366)
 Експортната цена за продажбите чрез свързани вносители беше определена въз основа на цената, на която внасяният продукт е бил препродаден за първи път на независими клиенти в Съюза, в съответствие с член 2, параграф 9 от основния регламент. В този случай бяха направени корекции в цената за всички разходи, направени между вноса и препродажбата, включително ПОАР и разумна печалба.
 (367)
 Среднопретеглените печалби на оказалите съдействие вносители (вж. съображение 28) бяха използвани като разумен марж на печалбата. Този марж на печалбата е в диапазона между 15 % и 25 %.
 (368)
 В коментарите си относно окончателното разгласяване групите ZTT и FTT заявиха, че е налице двойно отчитане на някои елементи, които са били приспаднати както от списъците на продажбите, така и от разходите за продажба, общите и административните разходи.
 (369)
 Тези твърдения бяха счетени за основателни и Комисията съответно преразгледа експортната цена. Подробната оценка на това твърдение беше предоставена на двете групи в конкретното разгласяване, тъй като то съдържа поверителна информация.
 (370)
 Групата FTT заяви, че Комисията не следва да приспада от експортната цена общата такса за агенти, която е била съставена от четири различни вида такси, а само таксата за експортен агент.
 (371)
 Комисията поиска от групата FTT да предостави допълнителна информация относно таксата за агенти, която тя е заплатила на свързания с нея агент. Информацията, изпратена от групата FTT, показа, че в действителност тя е платила на своя свързан агент общия размер на таксата за агенти, а не само таксата за експортен агент. Поради това твърдението беше отхвърлено.
 (372)
 Групата FTT заяви, че Комисията е използвала грешна такса за агенти за разглеждания продукт за 2020 г. и е приспаднала два пъти разходите за морско навло и обработка: веднъж при продажбите и веднъж като част от таксата за агенти.
 (373)
 Тези твърдения бяха счетени за основателни и поради това бяха приети. Изчислението на експортната цена беше съответно коригирано.
 (374)
 Групата FTT заяви също така, че при формиране на експортната цена за продажбите на свързания с нея субект NW Комисията не следва да приспада таксата за агенти, прилагана за продажбите на FTT, тъй